ས་ཡོམ་ནི་སའི་གོ་ལ་འདིའི་ཐོག་གི་འབྱུང་བའི་གནོད་ཤུགས་ཆེ་ཤོས་ཤིག་ཡིན་པ་དང༌།དེའི་ཤུགས་རྐྱེན་ནམ་མཇུག་འབྲས་ཀྱང་འཇིགས་སྐྲག་སྐྱེ་དགོས་པ་ཞིག་ཡིན་པ་ཚང་མས་མཁྱེན་ངེས་རེད།གལ་ཏེ་ས་ཡོམ་དྲག་པོ་ཞིག་འབྱུང་ཚེ་དེའི་མིའི་སྤྱི་ཚོགས་སུ་རྡུལ་ཕྲན་གྱི་འབར་མདེལ་འགས་འཐོར་བྱུང་བ་ལས་ཀྱང་ལྡབ་ཁྲི་སྟོང་མང་པོས་གཏོར་སྐྱོན་གཏོང་སྲིད།གཞན་ཡང་ས་ཡོམ་གྱིས་ས་རུད་དང་རྒྱུག་ཆུའི་ཁ་ཕྱོགས་འགྱུར་དུ་འཇུག་གི་ཡོད་པ་རེད།མཚོ་ནང་གི་སེམས་ཅན་དང་རྒྱ་མཚོའི་འོག་ཏུ་ས་ཡོམ་བྱུང་ཚེ་མཚོ་འཁྱོམ་གྱི་དྲག་རླབས་ལ་བརྟེན་ནས་རྒྱ་མཚོའི་མཐའ་འཁོར་ལ་འཚོ་བའི་མི་དང་སེམས་ཅན་གྱི་ཚེ་སྲོག་ལ་གནོད་ཚབས་ཆེན་པོ་འབྱུང་བ་མ་ཟད་དཔལ་འབྱོར་ཐད་གྱོང་གུད་ཧ་ཅང་ཆེན་པོ་ཐེབས་བཞིན་ཡོད་པ་རེད།